钦定古今图书集成/明伦汇编/官常典/第077卷 > 新蔡昭公干
## 钦定古今图书集成/明伦汇编/官常典/第077卷 > 新蔡昭公干

按《魏书秦王传》：“南阳王良弟干，机悟沈勇，善弓马，少
有父风。太宗即位，拜干内将军都将，入备禁中。太宗
出游于白登之东北，干以骑从。有双鸱飞鸣于上，太
宗命左右射之，莫能中。鸱旋飞稍高，干自请射之，以
二箭下双鸱。太宗嘉之，赐御马弓矢、金带一，以旌其
能，军中于是号曰射鸱都将。从世祖南巡，进爵新蔡”
公。高宗即位，拜都官尚书。卒，谥曰“昭。”